ེག་སོགས་ཀུན་མཁྱེན་འབྲུག་པས་མཛད་པའི་ཁ་བསྐང་དུ་རབ་ཏུ་གནས་ཚུལ་ཚིག་བསྡུས་དོན་ཚང་མ་མཁས་དབང་བུདྡྷ་བཛྲ་ནས་མཛད་པ་ཉིད་ནག་འགྲོས་གོ་བདེར་བྲི་བར་བྱ་སྟེ། དེ་ཡང་རྒྱས་པར་ནི་རབ་གནས་ཀྱི་རྒྱུད་དང་ལོ་ཆེན་རིན་ཆེན་བཟང་པོ་སོགས་གཞིར་བཞག་པའི་ཕྱག་ལེན་བླ་མ་གོང་མ་རྣམས་ཀྱིས་མཛད་པ་བཞིན་བྱའོ། །འདིར་ནི་སྒོམ་ཆེན་ཀུ་སུ་ལུ་སྤྲོས་པས་དབེན་པ་དག་ལ་ཉེ་བར་མཁོ་བའི་རབ་གནས་ཉིན་གཅིག་མ་བགྱི་བར་རུང་བ་འདི་ལ་སྔོན་འགྲོ་དང་། དངོས་དང་། རྗེས་སོ། །དང་པོ་བཀྲ་ཤིས་པའི་གནས་སུ་གང་རབ་ཏུ་གནས་བྱའི་རྟེན་དང་། གནས་བྱེད་ཀྱི་ཡོ་བྱད་བསགས་ལ་ཟླ་བ་ཡར་གྱི་ངོ་ཞི་རྒྱས་ལ་ཤིས་པའི་གཟའ་སྐར་དུས་སྦྱོར་བཟང་པོའི་སྔ་དྲོའི་ཆ་ལ་སྒྲུབ་པོ་རྣམས། ཁྲུས་དང་གཙང་སྦྲ་བྱས་ནས། ཡན་ལག་བདུན་པ། བརྒྱུད་འདེབས། རང་ཉིད་སྐད་ཅིག་གིས༴ ཞེས་པ་ནས་བདག་མདུན་བུམ་པ། ཆ་གསུམ། བདག་འཇུག་རྣམས་གྲུབ་པར་བྱས་རྗེས། ལས་རྡོར་པས་རྟེན་ཞི་སྦྱང་ཞུས་པའི་མཐར། ཞི་གཏོར་གསུམ་ལག་པ་གཡས་གཡོན་གྱིས་ཕྱོགས་སུ་རིམ་པས་བསྐོར། ཨོཾ་སརྦ་བིགྷན༴ ལན་གསུམ་ཞི་དྲག་ཕྱེད་མས་སྦྱང་ཕྱིར་ཏིང་ཆངས་སྔར་ལྟར་བསྐོར་བཞིན་དུ། ཨོཾ་སུམྦྷ་ནི༴ ལན་གསུམ། དྲག་པོས་སྦྱང་ཕྱིར། རང་ཉིད་ཁྲོ་བོ་མེ་ལྟར་འབར་བ༴ ཡེ་ཤེས་བསྐལ་པ༴ ཆོས་ཉིད་སྟོང་པ༴ འཇིགས་པའི་ཧཱུྃ༴ ངས་ནི་གནས་འདིར་རྟེན་ལ་རབ་གནས་བྱེད། འདོན་པ་བསྒྱུར། དེ་ནི་བགེགས་སྦྱངས། མེ་ལོང་ལ་ཏིལ་གྱི་སྡིག་གཟུགས་བཀོད། བདག་ཅག་དཔོན་སློབ་རྣམས་དང་སྦྱིན་པའི་བདག་པོས་ཚེ་ཐོག་མེད་ནསབསགས་པའི་སྡིག་སྒྲིབ་ཐམས་ཅད་སྙིང་ཁར། སོགས་ནས། གཡས་སུ་མེ་གཡོན་དུ་ཆུ་བཞག བསྲེག་བླུགས་བྱ། རོལ་མོ་དང་བཅས་པའི་ཕྱིར་དོར་བའི་བར་དཀྱིལ་ཆོག་བཞིན་ཏེ་སྡིག་སྦྱང་ངོ་། །རྟེན་གྱི་གཟུགས་བརྙེན་མེ་ལོང་ལ་འཆར་བཅུག་སྟེ། འདག་ཆལ་ལག་ལེན་བཞིན་བྱུག་པ་དང་ལྷན་ཅིག རྒྱལ་བའི་སྐུ་ལ་ཉེས་པ་མི་མངའ་ཡང་། །སེམས་ཅན་སྒོ་གསུམ་སྒྲིབ་པ་སྦྱང་སླད་དུ། །ཆུ་གཙང་འདག་ཆལ་སྨན་སྤོས་ཁྲུས་བགྱིས་པས། །སེམས་ཅན་སྒོ་གསུམ་སྒྲིབ་པ་དག་གྱུར་ཅིག །ཨོཾ་སརྦ་ཏ་ཐཱ་ག་ཏ་ཀཱ་ཡ་བི་ཤྭ་དྷ་ན་ཡེ་སྭཱ་ཧཱ། ཝཀྐ་བི་ཤྭ་དྷ་ན་ཡེ་སྭཱ་ཧཱ། ཨོཾ་མ་ལ་སཾ་ཤྭ་དྷ་ན་ཡེ་སྭཱ་ཧཱ། ལས་བུམ་གྱིས། འདི་ནི་ཁྲུས་མཆོག་དཔལ་དང་ལྡན། །ཐུགས་རྗེའི༴ བྱིན་རླབས་ཡེ་ཤེས༴ ཅི་འདོད༴ ཨོཾ་སརྦ་ཏ་ཐཱ་ག་ཏ་ཨ་བྷི༴ གོས་ཟུང་གིས་ཕྱི་ཞིང་། དེ་དག་སྐུ་ལ༴ བསྡུས་ན་དེས་འཐུས་མོད། སྤྲོ་ན། ཇི་ལྟར་བལྟམས་པ་དང་། དཀྱིལ་ཆོག་བཞིན་གྱི་ཕར་ཕྱིན་དྲུག་སོ་སོའི་སྔོན་དུ་ཆལ་དང་། རྗེས་སུ་སྐུ་ཕྱིའོ་སྦྱར། དྲི་མ་སྦྱང་བའོ།། །།
༈ གཉིས་པ་དངོས་གཞི་ནི། ལས་སྒྲོས་རྟེན་རྣམས་བསངས། ཨོཾ་བཛྲ་ཡཀྵ་ཧཱུྃ། ཨོཾ་སྭ་བྷཱ་ཝ༴ རྟེན་རྣམས་མི་དམིགས་པ་སྟོང་པ་ཉིད་དུ་གྱུར། སྟོང་པའི་ངང་ལས་ཧཱུྃ་ལས་སྣ་ཚོགས་རྡོ་རྗེ་རྒྱ་གྲམ་ཧཱུྃ་གིས་མཚན་པ་ལས་འོད་འཕྲོས། ཞེས་པ་ནས་མངོན་རྟོགས་ལྷ་བསྐྱེད་ཡོངས་རྫོགས་སོ།། གཙོ་བོའི་ཐུགས་ཀའི་ཧཱུྃ་གིས་སོགས་ནས། དད་པ་དང་ནི་དམ་ཚིག་གིས། །ཚུར་གཤེགས༴ བདག་གི༴ མཆོད་པས༴ ཨོཾ་ཨཀྵོ་བྷྱཿཛ་བིགྷྣན་ཏ་ཀྲྀཏ་ཧཱུྃ་ཕཊ། ཏ་ཐཱ་ག་ཏོཏ་བྷཱ་ཝ་ཡེ་སྭཱ་ཧཱ། བར་དུ་དཀྱིལ་ཆོག་བཞིན་བྱ། དེ་ནས། མགོན་པོ་འདིར་ནི་བྱོན་པ་ལེགས། །བདག་ཅག༴ བདག་གི༴ འདི་ཉིད་དུ་ནི༴ ཨོཾ་སརྦ་ཏ་ཐཱ་ག་ཏ་པྲ་ཝརྶཏ་ཀ་ར༴ ཇི་ལྟར་བལྟམས་པ༴ ཤྲཱི་ཡེ་ཧཱུྃ། བདག་དང་འགྲོ་ལ་ཐུགས་བརྩེའི་ཕྱིར། །ཉིད་ཀྱི༴ ཇི་སྲིད༴ དེ་སྲིད་བཅོམ༴ པདྨ་ཀ་མ་ལ་ཡ་སྟྭཾ། ཨོཾ་ཨཀྵོ་བྷྱཿ ས་པ་རི་ཝཱ་ར་ཨརྒྷཾ་པྲ་ཏཱིཙྪ་ཧཱུྃ་སྭཱ་ཧཱ། ཐོག་མཐའ་འདྲ་བར། པུཥྤེ། དྷུ་པེ། ཨ་ལོ་ཀེ གནྡྷེ། ནཻ་ཝིདྱ། ཤཔྟ། ཆོས་ཉིད་མཉམ་པ་ཉིད་ལས་མ་གཡོས་ཀྱང་། ཤླཽ་ཀས་བསྟོད། དག་པའི་རྡོ་རྗེ་བཅོམ་ལྡན་འདས། །རིག་པའི་རྒྱལ་པོར་ཕྱག་འཚལ་བསྟོད། །རྡོ་རྗེ་འཛིན་པ་བདག་གིས་ནི། །ཇི་ལྟར་ནུས་པའི་ཉེར་སྤྱོད་ཀྱིས། །སྐུ་གསུང་ཐུགས་ཀྱི་རྟེན་མཆོག་འདིར། །འགྲོ་ལ་ཕན་ཕྱིར་རབ་གནས་བྱེད། །མགོན་པོ་ཐུགས་རྗེ་ཆེ་བདག་ཉིད། །ཐམས་ཅད་འདིར་ནི་རབ་བཞུགས་ནས། །ཐུགས་བརྩེས་ཉེ་བར་དགོངས་ནས་སུ། །ཐུགས་རྗེ་ཅན་རྣམས་རབ་གནས་མཛོད། །ལན་གསུམ་གྱིས་སྙན་གསན་ཕབ། ཛཿཧཱུྃ་བྃ་ཧོཿ དམ་ཚིག་པ་དང་གཉིས་སུ་མེད་པར་གྱུར། །ཨོཾ་བཛྲ་ཨ་བྷི༴ ཨོཾ་བུདྡྷ་སོགས། རྒྱས་བཏབ། མེ་ལོང་དུ་ཤར་བའི་སྐུ་ལ་རྣམ་བུམ་གྱིས་ཁྲུས་བྱེད་ཅིང་། ཇི་ལྟར་བལྟམས་པ་སྔགས་དང་བཅས། ཕུང་པོ་ལྔ་ནི་རྣམ་དག་པས། །ཉོན་མོངས་རྣམ་ལྔ་སྦྱོང་བྱེད་ཅིང་། །ཡེ་ཤེས་ལྔ་ཡི་རང་བཞིན་ཆུས། །རྒྱན་འཁོར་རྣམ་ལྔར་ཁྲུས་གསོལ་ལོ། །ཨོཾ་སརྦ་ཏ་ཐཱ་ག་ཏ༴ ཇི་ལྟར་དམ་པ་ཏོག་དཀར་དགའ་ལྡན་ནས། །ལྷ་མཛེས་ལྷུམ་ནས་བལྟམས་ཚེ་ཁྲུས་གསོལ་ལྟར། །སྐུ་གདུང་རིང་བསྲེལ་དྲི་མ་མེད་དང་བཅས། །སྤྲུལ་སྐུ་ཡིད་འོང་རྣམས་ལ་ཁྲུས་གསོལ་ལོ། །ཨོཾ་སརྦ་ཏ་ཐཱ་ག་ཏ༴ གཙང་ཁྲུས་སོགས། དེ་ནས་རྟེན་ལ་དབང་བསྐུར་བ་ནི། ཇི་ལྟར་བལྟམས་པ་སོགས་ཀྱི་ཁྲུས། མཎྜལ། མིག་དར་ནས་བརྩམས་གཏང་རག་གི་མཎྜལ་བར་ཐམས་ཅད་སློབ་མ་ལ་བསྐུར་བ་བཞིན་ནོ། །དེ་ནས། ཨོཾ་ཨཀྵོ་བྷྱཿས་པ་རི་ཝཱ་ར་ཨརྒྷཾ༴ ལྷ་མོ་ཟླ་བ། ཤཔྟ། བར། བླ་རེ་གཞལ་མེད་ཁང༴ ཆུ་བོ་གཱངྒ༴ མི་བསྐྱོད་རྡོ་རྗེ་ཡེ་ཤེས་ཆེ། །མགོན་པོ་ནམ་མཁས་བསྟོད། །ཡིག་བརྒྱ་བརྗོད། བླ་མ་རིན་པོ་ཆེ་དང་དཀོན་མཆོག་རྣམ་པ་གསུམ། དཀྱིལ་འཁོར་ཆེན་པོའི་ལྷ་ཚོགས་གསང་སྔགས་དང་རིག་སྔགས་དང་གཟུངས་སྔགས་དང་སྙིང་པོ་དང་ཕྱག་རྒྱ་དང་ཏིང་ངེ་འཛིན་གྱི་བདེན་པ་དང་། བདེན་པ་ཆེན་པོའི་བྱིན་གྱི་་རླབས་ཀྱིས་རྡོ་རྗེ་འཛིན་པ་བདག་གིས་རབ་ཏུ་གནས་པར་བྱ་བའི་རྟེན་འདི་རྣམས་འགྲོ་བ་སེམས་ཅན་ཐམས་ཅད་ཀྱི་ཕྱག་གི་གནས་མཆོད་པའི་རྟེན་དུ་གྱུར་ནས་སྤྲུལ་པ་སྐུ་ཡི་མཛད་པ་མངོན་སུམ་དུ་མཛད་པར་གྱུར་ཅིག ལན་གསུམ་གྱིས་བདེན་སྟོབས་བརྗོད།། །།
༈ གསུམ་པ་རྗེས་ཀྱི་ཆོ་ག་ནི། རྟེན་བཅོམ་ལྡན་འདས་རྡོ་རྗེ་མི་འཁྲུགས་པའི་དཀྱིལ་འཁོར་ཆེན་པོའི་རྣམ་པར་བཞུགས་པ་དེ་ཉིད་འོད་དུ་ཞུ་ནས་སྐུ་གསུང་ཐུགས་རྟེན་སོ་སོའི་རྣམ་པར་གྱུར། ཞེས་རྟེན་བསྒྱུར་གྱི་མཐར་མངའ་དབུལ་འདི་བྱ་སྟེ་མིག་ཐུར་ཐོགས་ལ། ཇི་ལྟར་མིག་མཁན་རྒྱལ་པོ་ཡིས། །འཇིག་རྟེན་རབ་རིབ་བསལ༴ དེ་བཞིན་རྒྱལ་བ་རྣམས་ཀྱི་སྤྱན། །སེམས་ཅན་དོན་དུ་དབྱེ་བར་བགྱི།། སྙན་འབྲུ་ཞལ་དབྱེ་ཚེམས་ཤིང་རྣམས་ཐོགས་ལ། སྙན་དང་ཞལ་གྱི་པདྨོའི་ཚལ། །འབྱེད་པའི་ཡོ་བྱད་ཉི་ཟེར་དང་། །ལྷན་ཅིག་ཚེམས་ཤིང་འདི་ཕུལ་བས། །གདུལ་བྱའི་དོན་ཀུན་འགྲུབ་པར་ཤོག། དེ་ནི་སྐུའི་རྟེན་དཀྱིལ་ན། སྐྲ་ཤད་དང་རིན་ཆེན་རུས་པ་སོགས་རྒྱན་གྱི་རིགས་རྣམས་ཐོགས་ལ། དབུ་སྐྲ་ལྕང་ལོ་བསིལ་བུ་རུ། །འབྱེད་པའི་སྐྲ་ཤད་རིན་པོ་ཆེའི། །རྒྱན་དང་དྲག་ཤུལ་ཆས་ཕུལ་བས། །འགྲོ་ཀུན་གཟི་བརྗིད་རྒྱས་པར་ཤོག །དེ་ནི་ཁྲོ་ཆགས་དང་ལོངས་སྐུ་ལའོ། །སྐྲ་བཞར་ཆོས་གོས་གསུམ་ལྷུང་བཟེད་ཆུ་ཚགས་སོགས་དང་གཞན་མཁོ་བའི་ཡོ་བྱད་ཐམས་ཅད་ཐོགས་ལ། སྐྲ་བཞར་སྤུ་གྲི་སྣོན་པོ་དང་། །ངུར་སྨྲིག་གོས་གསུམ་ལྷུང་བཟེད་དང་། །མཁོ་བའི་ཡོ་བྱད་གཞན་དང་བཅས། །ཕུལ་བས་སྤྲུལ་པའི་སྐུ་ཐོབ་ཤོག །དེ་ནི་རབ་བྱུང་གི་ཆས་ཅན་རྣམས་ལའོ། །བཀྲ་ཤིས་རྟགས་བརྒྱད་ཐོགས་ལ། དཔལ་བེའུ་དུང་དང་དགའ་བ་འཁྱིལ། །བཀྲ་ཤིས་རྫས་ཀྱི་དངོས་པོ་བརྒྱད། །རྒྱལ་བའི་སྐུ་གསུང་ཐུགས་ལ་འབུལ། །ཡོན་ཏན་ཐམས་ཅད་རྒྱས་པར་ཤོག །གླེགས་ཐག་གླེགས་ཤིང་དཔེ་ཁྲི་བཅས་ཐོགས་ལ། རིན་ཆེན་ཁྲི་མཐོ་གོས་བཟང་པོ། །གླེགས་ཤིང་སྐུ་རགས་མཆོག་འདི་དག །རྒྱལ་བའི་གསུང་རབ་མཛེས་ཕྱིར་འབུལ། །གསུང་གི་དབང་ཕྱུག་ཐོབ་པར་ཤོག །དེ་ནི་གསུང་རབ་ལའོ། །སྲོག་ཤིང་གདུགས་འཕན་ཅོད་པན་མེ་ཏོག་ཕྲེང་བ་སེང་ཁྲི་སོགས་ཐོགས་ལ། སྲོག་ཤིང་གདུགས་འཕན་ཅོད་པན་དང་། །རྒྱལ་མཚན་འཁོར་ལོ་མེ་ཏོག་ཕྲེང་། །མཛེས་པའི་གདན་ཁྲི་ཕུལ་བ་ཡིས། །འགྲོ་ཀུན་འདོད་འབྲས་ལྷུན་གྲུབ་ཤོག །དེ་ནི་མཆོད་རྟེན་ལའོ། །མཎྜལ་བླ་བྲེ་རྒྱལ་མཚན་དར་ཟབ་སྣ་ཚོགས་རོལ་མོའ་ི་རིགས་ཐོགས་ལ། མཎྜལ་བླ་རེ་རྒྱལ་མཚན་དང་། །ལྷབ་ལྷུབ་དར་དཔྱངས་སྣ་ཚོགས་གོས། །གླུ་གར་རོལ་མོ་བཅས་འབུལ་གྱིས། །བསམ་དོན་ལྷུན་གྱིས་འགྲུབ་པར་ཤོག །བཀྲ་ཤིས་རྫས་བརྒྱད་རིན་ཆེན་བདུན་ཉེ་རིན་འདོད་ཡོན་ལྔ་ཕྱི་མཆོད་ལྔ་བིལ་བ་ལྟར་ཁ་བུམ་བཟང་རས་ཟུང་རྣམས་ཐོགས་ལ། རིན་ཆེན་བདུན་དང་ཉེ་བདུན་བཀྲ་ཤིས་ཀྱི། །རྫས་བརྒྱད་འདོད་ཡོན་ལྔ་དང་ཕྱི་མཆོད་ལྔ། །བིལ་བ་ལྟར་ཁ་བུམ་བཟང་རས་ཕུལ་བས། །ཕུན་སུམ་ཚོགས་པའི་ཡོན་ཏན་ཐོབ་པར་ཤོག །ཐུན་མོང་གི་མངའ་འབུལ་ལོ། །མཆོད་ཡོན་དང་བཅས་པའི་ཉེར་སྤྱོད་འབུལ་བཞིན་དུ། བླ་རེ་གཞལ་མེད་ཁང༴ མགོན་པོ་ཐུགས་རྗེ༴ དག་པ་འདོད་ཆགས་བྲལ་བའི༴ གྲོལ་ནས་གྲོལ་བའི༴ བསྟོད་པར་འོས་པ༴ གཞན་ཡང་སྤྲོ་ན་སྤྱི་བསྟོད་ཅི་རིགས་བྱ། དེ་ནི་མཆོད་བསྟོད་ཀྱི་མངའ་འབུལ་ལོ། །རྟེན་གྱི་གདན་ཁྲི་ལ་སློབ་དཔོན་དང་ཡོན་བདག་གི་ལག་པས་བཟུང་སྟེ། ཇི་སྲིད་མེ་དང་ཆུ་དང་ནི། །རླུང་གི་བསྐལ་པས་མ་ཞིག་བར། །ཡོན་བདག་བསོད་ནམས་སྤེལ་བ་དང་། །སེམས་ཅན་ཀུན་གྱི་དོན་གྱི་ཕྱིར། །ཇི་ལྟར་རྫོགས་པའི་སངས་རྒྱས་རྣམས། །དགའ་ལྡན་གནས་སུ་རབ་བཞུགས་ནས། །ལྷ་མོ་སྒྱུ་མའི་མངལ་འཇུག་ལྟར། །དེ་བཞིན་འདིར་ནི་བཞུགས་སུ་གསོལ། །མགོན་པོ་རྟག་ཏུ་འདིར་བཞུགས་ལ། །མེ་ཏོག་ལ་སོགས་འདི་བཞེས་མཛོད། །སེམས་ཅན་ཀུན་གྱི་དོན་གྱི་ཕྱིར། །བྱང་ཆུབ་སེམས་ནི་སྩོལ་བར་མཛོད། །ལན་གསུམ། ཨོཾ་སུ་པྲ་ཏིཥྛ་བཛྲ་ཡེ་སྭཱ་ཧཱ། ཡེ་དྷརྨཱ། ཚར་བདུན་སོགས་རབ་གནས་བྱ་ཡུལ་རྒྱ་ཆེ་ཆུང་ལ་དཔག་པའི་གྲངས་གསོག་སྙན་རོལ་དང་མེ་ཏོག་དཀར་པོའི་ཆར་དབབ་པར་བྱའོ། །དེ་ནས་བཀྲ་ཤིས་བརྗོད་པ་ནི། དགེ་ལེགས་རིན་ཆེན་རྡུལ༴ མཐོང་ཐོས་དྲན༴ སྲིད་པ༴ བཅོམ་ལྡན་དེ་བཞིན་གཤེགས་དེས་བཀྲ་ཤིས་ཤོག །གསང་བདག༴ ཟླ་གྲགས༴ སྨྲི་ཏི་ཛྙཱ་ན་དཔལ་ལྡན་ཨ་ཏི་ཤས། །དེ་རིང་འདི་རུ་བཀྲ་ཤིས་བདེ་ལེགས་མཛོད། །ལོ་ཆེན༴ བཤེས་གཉེན༴ སེང་གེའི་མཚན་དགུ་བསམ་རྒྱལ་ཁ་ཆེ་ཡིས། །དེ་རིང་འདི་རུ་བཀྲ་ཤིས་བདེ་ལེགས་མཛོད། །རིགས་གསུམ་རྗེ༴ ངག་གི་དབང༴ ངག་དབང་བཟང་དང་དཔག་བསམ་དབང་པོ་ཡིས། །དེ་རིང་འདི་རུ་བཀྲ་ཤིས་བདེ་ལེགས་མཛོད། །ཡོངས་འཛིན་དམ་པ༴ ཀུན་དགའ་བསྟན་འཛིན༴ བཀའ་དྲིན་གསུམ་ལྡན་འཆི་བ་མེད་པའི་སྡེས། །དེ་རིང་འདི་རུ་བཀྲ་ཤིས་བདེ་ལེགས་མཛོད། །སངས་རྒྱས་ཐམས་ཅད༴ ཐབས་མཁས་ཐུགས༴ རྒྱ་གར་པཎ་ཆེན་སོགས་བཀྲ་ཤིས་འོས་རིགས་བརྗོད། ཆོས་སྐྱོང་སྤྱི་བྱེ་བྲག་གང་ཡང་རུང་བར་གཉེར་དུ་གཏད་པ་གལ་དུ་ཆེ་བས་དེ་ཡི་གསོལ་ཁ་གཏོང་། གཏོར་མ་བསྔོས་ཏེ། འགྲོ་བ་སེམས་ཅན་དོན་སླད་དུ། །བདེ་གཤེགས་རྣམས་ནི་བཞུགས་ཀྱི་བར། །བདག་དང་གཞན་གྱི་དོན་གྱི་ཕྱིར། །སྤྲུལ་པའི་གཟུགས་བརྙན་བསྲུང་བར་མཛོད། །ལན་གསུམ་བརྗོད། སྲུང་མའི་བསྟོད་པ་བྱ། དེ་ནི་ཆོས་སྐྱོང་བགོ་བའོ། །ཡོན་བདག་ཁྲུས་བྱས་གོས་རྒྱན་གསར་པ་དང་བཅས་གདན་ལ་བཀོད། མདུན་དུ་འབྲུ་དཀར་གྱིས་བཀང་བའི་སྣོད་དུ་ལས་ཀྱི་བུམ་པ་གང་བར་བཞག ཨོཾ་བཛྲ་ཡཀྵ་ཧཱུྃ། ཨོཾ་སྭ་བྷཱ་ཝ༴ རྫས་རྣམས་མི་དམིགས་པ་སྟོང་པ་ཉིད་དུ་གྱུར། སྟོང་པའི་ངང་ལས་རྫས་རྣམས་མིང་ཡིག་དང་པོ་ལས་བྱུང་བའི་ལྷ་ཡིས་བྱིན་གྱིས་བརླབས་པ་གྲུབ་པའི་རྫས་ཕུན་སུམ་ཚོགས་པའི་ནུས་ལྡན་དུ་གྱུར། གྲུབ་པའི་རྫས་སུ་བྱིན་གྱིས་བརླབས་པའི་རྫས་བརྒྱད་རིམ་བཞིན་སློབ་དཔོན་གྱིས་ཐོགས་ཏེ། མེ་ལོང་ཡེ་ཤེས་སོགས་ཚིགས་བཅད་རེ་དང་བསྟུན་ནས་དང་པོར་རྟེན་ལ་འབུལ། དེ་ནས་ཡོན་བདག་ལག་ཏུ། དེས་ཀྱང་བུམ་པའི་མཐར་གྲལ་རིམ་བཀོད། །བཀྲ་ཤིས་རྒྱས་པར་བརྗོད། རྒྱས་བསྡུས་སྐབས་བསྟུན་གྱིས་འཐུས། དེ་ནི་ཡོན་བདག་བགོ་བའོ། །ཙཱ་རུའི་སྟོན་མོ་སྤྲོ་ན་བྱ། །མཐའ་བསྡུ་བའི་རིམ་པ་སྤྱི་ལྟར་རོ། །ཅི་དགའ་བའི་སྤྱོད་ལམ་ལ་འཇུག དེས་རིགས་འགྲེས་ཏེ། ལམ་ཟབ། བདེ་མཆོག ཕག་མོ་ལྟ་བུས་མཚོན། ལྷ་གང་གི་ཆོ་ག་ལ་བརྟེན་ཀྱང་རུང་ཞིང་བསྒྱུར་ཁ་ཅུང་ཟད་ལས་ཆོ་གའི་ཁྲིགས་ཁ་འདི་ཁོ་ནས་འགྲུབ་བོ། །ཧ་ཅང་མང་ན་སྒོམ་ཆེན་གཡེང་བས་ཁྱེར། །ཤིན་ཏུ་བསྡུས་ན་ཚིག་དོན་བརྡའ་མི་རྟོགས། །ཇི་ལྟར་འཚམས་པའི་ཆོག་ཁྲིགས་ནོར་བུའི་ཕྲེང་། །རྣམ་དཔྱོད་ལྡན་པའི་མགུལ་དུ་མཛེས་གྱུར་ཅིག །ཅེས་བྱ་བ་འདི་ནི་སྒོམ་ཆེན་ལ་ཉེ་བར་མཁོ་བའི་རབ་གནས་སྦྱོར་དངོས་རྗེས་གསུམ་ཚང་བ་ཞིག་དགོས་ཞེས། དཔལ་གནམ་ལྡིང་གི་སྒྲུབ་པ་བ་ནམ་མཁའ་དར་རྒྱས་ཀྱིས་ནན་བསྐྱེད་དེ་བསྐུལ་བ་ལྟར་ཉུང་ངུ་རྣམ་གསལ་གྱི་ཚུལ་དུ་བྱ་བཏང་བུདྡྷ་བཛྲ་ཞེས་བྱ་བས་ལྷོ་ཕྱོགས་ཟི་མ་བྲག་གི་ཡང་སྟེང་ཆོས་ལྡིང་དཔལ་གྱི་ནགས་ཚལ་དུ་བྲིས་པས་དགེ་ལེགས་འཕེལ་བར་གྱ